**ШЕБЕР ТУРАЛЫ ЕСТЕЛІК**

**ПАВЕЛ КУНИН (1925-2000) EFIAP**

Танымал қазақстандық фотосуретші Павел Семенович Кунин 1925 жылдың 26 ақпан күні Кеңес Одағы Ресей Федерациясының Тамбов облысының Новоюрьевское ауылында дүниеге келді. Көпбалалы крестьян отбасында, ол он төртінші кіші бала болды. Ұлы Отан Соғысының ардагері. 1943-1950 жылдары аралығында Кеңес Армияда қызмет етті. Соғыс кезінде Сталинградтан Берлинге дейін жетті. Жеңілген рейхстаг ғимаратында «Я с Тамбовщины! Павел Кунин» деген қолтанбасын қалдырды. Зенитші болды. Жауынгерлік ерлігі үшін «Қызыл Жұлдыз» орденымен, «Сталинградты қорғағаны үшін», «Варшаваны азат еткені үшін», «Берлинді алғаны үшін» медальдарымен марапатталды. Туған ауылына оралғаннан кейін мектепте сызу және сурет салу бойынша сабақ беретін. Сол жерде өмірлік серігін – бастауыш сынып мұғалімі Стребкова Прасковья Максимовнаны кездестірді. Кейін Тамара есімді қызы дүниеге келді. 1953 жылы Павел Кунин отбасымен бірге Қарағандыға көшіп, «Қазгеология орталығында» суретші-көркемдеуші болып жұмысқа тұрды, сол жерде суретші зейнеткерлікке шыққанға дейін қызмет жасады. Фотосуретпен жұмыстан бос уақытында айналысатын. Өзінің дарындылығы, табандылығы мен еңбекке деген үлкен қабілеті оны әуесқой фотосуретшіден FIAP – ЮНЕСКО қамқоршылығындағы фотосурет өнерінің Халықаралық федерациясының «Үздік фотосуретші» атағына дейін жеткізді.

Павел Куниннің жеке көрмелері Кеңес Одағының республикаларында және Испания, Италия сияқты шетелдерінде табысқа ие болды. Оның бірегей жұмыстары Кеңес Одағының фотожурналдары мен фотоальбомдарында басып шығарылған, ал көрме каталогтарында - бүкіл әлем бойынша. Суретші Кеңес одағының және шетелелдерінің 400-ден астам фотокөрмелеріне қатысып үлгерді. Оның әрбір төртінші қатысуында алтын, күміс және қола марапаттарына ие болды. Оның жұмыстары әлемнің 41 мемлекетінде және Кеңес Одағының 6 республикасында көрмеге ұсынылды. П.С. Куниннің жеке фотокөрмелері Кеңес Одағының 15 қаласында өтті: Қарағанды, Павлодар, Степногорск (Қазақ КСР), Кулдига, Даугавпилс, Резекне (Латвия КСР), Рязань, Липецк, Ельц (РКФСР), Бобруйск, Осипович, Могилёв, Гомель (Белорусь КСР), Киев, Винниц (Украина КСР) және шетелдің Сан-Себастьян (Испания) и Пескара (Италия) 2 елдің қаласында . Бүгінгі таңда мамандар Павел Семенович Кунин жұмысының едәуір бөлігі тек қазақстандық ғана емес, сонымен қатар әлемдік қара-ақ фотосуреттің классикасы болып табылады деп мойындайды. Оның көркемдік фотографияның ең күрделі жанры – фотографикадағы шеберлігі таң қалдырады. Айта кету керек, көрерменді техниканың сәнділігі ғана емес, сонымен қатар фотографтың туындыларындағы ішкі толықтығы қызықтырды, онда қоршаған ортаның барлығы автордың шуақты сәулесімен, оның өмірге құштарлығымен, адам өмірінің негізі ретінде шығармашылық жұмысқа деген қуанышты сенімімен өзгерді. Тарихтағы ең қорқынышты соғысты бастан өткерген, өлім мен қайғы-қасіретті көрген жас жігіт бейбіт өмірдің құнын өте жақсы білді.

Павел Семёнович көп жылдар бойы «Қарағанды» фотоклубымен тығыз байланыста болды. 1961 жылы шығармашылық бірлестік құрылған кезден бастап, ол оның белсенді мүшелерінің бірі болып, 10 жылға жуық фотоклубтың негізін қалаушыларынан білім алып, тәжірибе жинақтады. Ал 1970 жылдан 1985 жылға дейін фотоклубтың жетекшісі, шабыттандырушысы болды. П. С. Кунинның төрағалығымен «Қарағанды» фотоклубына «Халықтық әуесқой ұжым» атағы берілді. Павел Семёновичтің жеңіл мінезі, өмірсүйгіштігі, жақсылыққа бейімділігі, ашықтығы және таңғажайып сөйлесу қабілеті фотоклубқа әртүрлі мамандықтағы адамдарды тартты, оларды фотографияға деген қызығушылық біріктірді. Фотосүйер қауымның әртүрлі өкілдері еш қорқынышсыз өз жұмыстарын оның қарауына ұсынатын. Сол жылдары шеберде халық мұғалімі ретінде қабілет ашылды. Павел Семёнович үшін айналасында өз ісіне шын берілген, үздіксіз жетілдіруге ұмтылған талантты адамдардың болуы өте маңызды болды. Ол фотосуреттердің сапасына өте талапшыл әрі қатаң болды. Шеберлік құпияларын ешкімнен жасырмай, өз өмірінде көп жылдар бойы жеткен жетістіктерімен оңай бөлісіп, оны қызықтырғандарға үйретуден ешқашан бас тартпайтын. Оның «Қарағанды» фотоклубының төрағасы болған кезде көркем фотография шеберлерінің тұтас буыны қалыптасты — ең алдымен, EFIAP Юрий Варыгин, ол жылдам оқушыдан серіктеске айналды, AFIAP Пиус Сали, Владимир Барабанов, Виталий Гришаков, Юрий Давыдов, Виктор Подушкин, Зайнулла Аубакиров, Галина Жувакина, Виктор Майский, Борис Копылов және басқалары... Павел Семёнович өз оқушылары мен әріптестерімен өте мақтанатын. Олармен бірге Кеңес Одағының әртүрлі өңірлеріне ең танымал фотоклубтардың шақыруымен фото іс-шаралар мен фотобайқауларға барып қатысатын. Қаладағы кәсіби фотографтар, фотокорреспонденттер, теле және кинооператорлардың көбісі сол шығармашылық ұжымның мектебінен өткен немесе осы ұжыммен қандай да бір жолмен байланыста болған. Сол жылдары Қарағанды фотоклубы үлкен танымалдыққа ие болды. Авторлық фотокөрмелер мен атақты фотоклубтың топтық көрмелері Кеңес Одағының көптеген қалаларында және шетелдерде табысты өтіп, әрдайым қарағандылықтар үшін қуанышты және сәтті оқиға болды. Бұл көрмелерде бірнеше буын көркем фотографияны бағалаушыларын тәрбиеледі. Алматыдағы «Медео» фотоклубының президенті, Петров ғылым және өнер академиясының академигі, өнертану профессоры, төрт мәрте EFIAP марапатына ие Валерий Коренчук «FIAP-тың көрнекті суретшісі» Павел Куниннің шығармашылығы жайында былай деп жазған: «Аты аңызға айналған фотошебердің ұзақ уақыт бойы табандылықпен және еңбекпен жасаған нәрселерін қазіргі кезде компьютерлік бағдарламалар арқылы жасауға болады. Бірақ оған шығармашылық талғам, тілек және уақыт қажет». Алайда Куниннің қолынан шыққан жұмыстары баяғыда бағалы туындыларға айналды, олардың құндылығы жыл өткен сайын артып келеді. Бұл — қазақстандық фотоөнердің қалыптасуындағы ерекше және жарқын кезең» («Оның мәртебесі фотограф», «Казахстанска правда», 2008 жылғы 19 тамыздағы мақаладан). Фотография әрқашан қымбатқа түсетін қызығушылық болды, әсіресе сол жылдары: тиімді жұмыс істеу үшін жүздеген метр фотопленка, үлкен көлемде фото қағаз және химиялық реактивтер қажет еді. Сондықтан «Қарағанды» фотоклубының, оның ішінде материалдық қолдау да, әсіресе көміршілердің кәсіподақ комитеті (халықтық ұжымның есепшоты Көміршілер мәдениет сарайының балансында болды), Халық шығармашылығы үйі, Көрме залы, кейіннен Сурет өнері музейі тарапынан көрсетілген көмек өте құнды болды. Кунин, ерекше сендіру қабілетіне ие адам, осы маңызды ұйымдармен тек іскерлік, сонымен қатар достық қарым-қатынастар орнатуға да ерекше шебер еді. Павел Семёнович көптеген адамдардың есінде тек аңызға айналған фотограф ретінде ғана емес, керемет адам ретінде де сақталды. Ол бізден 20 жыл бұрын кеткеніне қарамастан, біз, оның достары мен серіктестері, әлі күнге дейін оны қатты сағынамыз. Павел Куниның жеке фотокөрмелері оның шығармашылығына деген құрмет пен еске алу ретінде осы екі онжылдықта Қарағанды, Алматы, Тулада (Ресей Федерациясы) ұйымдастырылды. «Шебер туралы естелік» атты фотокөрме «Қарағанды» фотоклубының қайта қалпына келтірілген және толық жаңартылған бастамасымен ұйымдастырылды.

Ирина Варыгина
FIAP — Халықаралық фотосурет өнері федерациясының француз тіліндегі аббревиатурасы, ЮНЕСКО-ның қамқорлығында. FIAP атақтарының бірнеше түрі бар: AFIAP (Artist FIAP) — «FIAP суретшісі», EFIAP (Excellence FIAP) — «FIAP-тың көрнекті суретшісі», бұл атақ AFIAP дәрежесін алған фотосуретшілерге беріледі.